

**Работа с файлове**

**Съхраняване на изображение във файл**     
    От меню **File** се избира команда **Save As...**

 В полето **Save in** се избира къде да се запамети файлът, а във **File name** се въвежда името му  и се щраква върху **Save**.   
    Графичният редактор **Paint** автоматично поставя разширение на файла **bmp**.   
    От списъчното поле **Save as type** може да се избере друг формат. Запаметяването става с щракване върху бутон **Save**.


**Отваряне на съществуващ графичен файл**     
    От меню **File** се избира команда **Open…**

    Посочва се файлът или в полето **File name** се въвежда името му и се щраква върху бутон **Open**.

**Отваряне на нов графичен файл**  
    От меню **File** се избира команда **New**. Автоматично върху екрана се разполага нов файл.


**Отпечатване на графичен файл**     
    Отпечатването на графичния файл преминава през три етапа:

1. **Настройка на листа за печат** – от меню **File** с команда **Page Setup…**

    От полето **Size** се избира размер (формат) на листа.   
    В областта **Orientation** се определя ориентацията на листа – **Portrait** (портретна) или **Landscape** (пейзажна).  
    В полетата **Left**, **Top**, **Right** и **Bottom** (съответно отляво, отгоре, отдясно и отдолу) на областта **Margins** се задават числови стойности за празните полета на листа. Настройките се потвърждават с щракване върху бутон **ОК**.

 2. **Преглед на графичния файл** – от меню **File** с команда **Print Preview**.   
    С бутон **Close** се връща към работен режим.

  3. **Отпечатване** - от меню **File** с команда **Print…**



    От полето **Select Printer** се избира принтерът, на който ще се отпечатва.  
    В областта **Print Range** се посочват страниците, които да се отпечатат, а в **Number of copies** се задава броят на копията.  
    Отпечатването започва с щракване върху бутон **Print**.